Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. Nifirħu lit-28 student żagħżugħ mogħnija b'talenti li rebħu l-edizzjoni tal-2017-2018 tal-konkors tat-traduzzjoni għall-iskejjel “Juvenes Translatores”! Ir-rebbieħa se jiġu Brussell fl-10 ta' April biex jiġbru l-premjijiet għall-aħjar traduzzjoni mressqa minn pajjiżhom. Illum, il-Kummissjoni Ewropea ħabbret ir-rebbieħa tal-konkors annwali tagħha tat-traduzzjoni “Juvenes Translatores”. Total ta' 28 student tal-iskola sekondarja, wieħed minn kull Stat Membru, se jkunu mistiedna Brussell fl-10 ta' April biex jiġbru t-trofej u d-diplomi tagħhom mingħand il-Kummissarju responsabbli għall-Baġit u r-Riżorsi Umani, Günther H. Oettinger. “Nifirħilkom għall-kisba tagħkom. Prosit talli ħadtu l-isfida u talli wrejtu t-talenti tagħkom fl-24 lingwa tal-UE kollha. It-tagħlim tal-lingwi huwa ħila kruċjali għall-karrieri u għall-iżvilupp personali tagħkom. Hija xi ħaġa tal-għaġeb li wieħed jara daqstant żgħażagħ b'talent. Il-multilingwiżmu jiddefinixxina bħala Ewropej", qal il-Kummissarju Günther H. Oettinger. Il-konkors ikompli jirċievi appoġġ kbir u parteċipazzjoni dedikata. Din is-sena, aktar minn 3,300 student mill-Unjoni Ewropea kollha ttraduċew testi dwar is-60 anniversarju tat-twelid tal-Unjoni Ewropea. L-istudenti setgħu jagħżlu kwalunkwe waħda mill-552 kombinazzjoni possibbli bejn kwalunkwe żewġ lingwi mill-24 lingwa uffiċjali tal-UE. L-istudenti ħadu sehem fil-kompetizzjoni f'144 kombinazzjoni ta' lingwi, inklużi t-traduzzjoni mill-Pollakk għall-Finlandiż, u miċ-Ċek għall-Grieg. Ir-rebbieħa kollha għażlu li jittraduċu għal-lingwa li jafu l-aktar jew għal ilsien art twelidhom, bħalma jagħmlu t-tradutturi tal-Istituzzjonijiet tal-UE. Kuntest Id-Direttorat Ġenerali għat-Traduzzjoni tal-Kummissjoni Ewropea ilu jorganizza l-konkors tal-Juvenes Translatores (li bil-Latin tfisser “tradutturi żgħażagħ”) kull sena sa mill-2007. L-għan tiegħu huwa li jippromwovi t-tagħlim tal-lingwi fl-iskejjel, u jagħti liż-żgħażagħ idea dwar xi jfisser li tkun traduttur. Huwa miftuħ għall-istudenti ta' 17-il sena fl-iskejjel sekondarji u jsir fl-istess ħin fl-iskejjel kollha magħżula mill-UE kollha. Il-konkors ispira u ħeġġeġ lil xi wħud mill-parteċipanti biex ikomplu l-lingwi tagħhom fil-livell universitarju u jsiru tradutturi professjonisti. It-traduzzjoni ilha parti integrali tal-UE sa mill-bidu nett, u s-suġġett tal-ewwel Regolament fl-1958. Ir-rebbieħa ta' din is-sena huma: Ir-rebbieħa tal-Juvenes Translatores 2017-2018 Pajjiż Rebbieħ Parteċipanti Isem, par tal-lingwi Skola Għadd ta' skejjel Għadd ta' studenti L-Awstrija Johanna Tösch, EN-DE BORG Birkfeld, Birkfeld 18 87 Il-Belġju Audrey Lizin, EN-FR Athénée Royal de Huy, Huy 21 97 Il-Bulgarija Яница Стойкова, DE-BG Профилирана езикова гимназия „Проф. д-р Асен Златаров“, Велико Търново 17 76 Il-Kroazja Ante Kuvačić, EN-HR Prirodoslovna tehnička škola – Split, Split 11 52 Ċipru Δάφνη Ρουμπά, EN-EL Λύκειο Αποστόλων Πέτρου και Παύλου, Λεμεσός 6 29 Ir-Repubblika Ċeka Anna Kovárnová, EN-CS Gymnázium Jírovcova, České Budějovice 21 96 Id-Danimarka Sarina Ulrich, EN-DA Paderup Gymnasium, Randers 13 53 L-Estonja Laura Emily Rilanto, FI-ET Tartu Jaan Poska Gümnaasium, Tartu 6 30 Il-Finlandja Sara Soimasuo, EN-FI Tammerkosken lukio, Tampere 13 54 Franza Irene Campillo Pinazo, ES-FR Lycée Saint-Sernin, Toulouse 74 333 Il-Ġermanja Rebekka Mattes, HU-DE Marienschule, Leverkusen 93 370 Il-Ġreċja Θεοδώρα Πλιάτσικα, FR-EL 1ο Γενικό Λύκειο Τρικάλων, Τρίκαλα Θεσσαλίας 21 91 L-Ungerija Emese Tóth, IT-HU Debreceni Csokonai Vitéz Mihály Gimnázium, Debrecen 21 98 L-Irlanda Alex Burke, DE-EN Christian Brothers College, Cork 10 38 L-Italja Gianluca Brusa, FR-IT I.I.S. “Carlo Emilio Gadda”, Paderno Dugnano 73 352 Il-Latvja Reinards Jānis Saulītis, EN-LV Saldus novada pašvaldības Druvas vidusskola, Saldus pagasts 8 38 Il-Litwanja Uosis Nojus Galkevičius, EN-LT Alytaus Adolfo Ramanausko-Vanago gimnazija, Alytus 11 53 Il-Lussemburgu Julie Oé, FR-DE Athénée de Luxembourg, Luxembourg 3 12 Malta Andrè Mifsud, EN-MT St Aloysius College, Birkirkara 6 30 In-Netherlands Maud Rinkes, NL-EN Stedelijk Gymnasium Haarlem, Haarlem 26 110 Il-Polonja Michał Martinez Dzedzej, ES-PL CXXII Liceum Ogólnokształcące im. Ignacego Domeyki, Warszawa 51 238 Il-Portugall Catarina Rodrigues, EN-PT Colégio Internato dos Carvalhos, Pedroso-Carvalhos - V.N. Gaia 21 98 Ir-Rumanija Cosmin Ionuț Lazăr, FR-RO Colegiul Național „Costache Negri", Galați 32 155 Is-Slovakkja Katarína Kráľová, EN-SK Piaristická spojená škola F. Hanáka – gymnázium, Prievidza 13 57 Is-Slovenja Ana Šubic, EN-SL Škofijska klasična gimnazija, Ljubljana 8 39 Spanja Pablo Villar Abeijón, EN-ES IES De Brión, A Coruña 54 263 L-Iżvezja August Falkman, EN-SV Tyska Skolan, Stockholm 20 87 Ir-Renju Unit Daniel Farley, ES-EN The Manchester Grammar School, Manchester 73 312 Total 744 3 348 Għal aktar informazzjoni: - Juvenes Translatores: http://ec.europa.eu/translatores - Segwi lill-Kummissarju Günther H. Oettinger fuq Twitter: @GOettingerEU - Segwi lid-Direttorat Ġenerali għat-Traduzzjoni fuq Twitter: @Translatores